Rikunarita-ORG/Wikinium huggingface dataset:
# Sutradara

**Sutradara** atawa **pangampah pilim** adalah urang nang batugas maampahakan sabuah pilim sasuai lawan manuskrip, paulah pilim dipakai jua gasan marujuk lawan pangulih pilim. Manuskrip lakun layar dipakai gasan mangandaliakan aspek-aspek sani wan drama. Wayah masa nang sama, sutradara mangawal patugas atawa pagawi tiknik wan pamaran gasan mahibaki wawasan pangampahannya. Saikung sutradara baparan jua dalam mambimbing kru tiknisi wan bubuhan pamaran pilim dalam maujutakan kadayaciptaan nang dianggitinya.

## Jujuhutan
# Hangul

Kata "Hangul" ditulis dalam huruf Hangul.
**Hangul** ( IPA: [ˈhɑːŋɡʊl]), adalah abjad asli nang diguna'akan hagan manulis basa Korea (dibandingakan lawan sistim Hanja nang di'injam matan basa Tionghoa).

Manurut sajarahnya Hangul diciptakan ulih Sejong Daewang (Raja ganal Sejong) pada tahun 1443. Satiap tanggal 9 Oktober diparingati sabagai 'Hari hangul'.

Walaupun tulisan Hangul talihat kaya tulisan ideografik (tulisan dalam bantuk pariannya basa Tionghoa), Hangul sabujurnya marupakan tulisan fonetik. Satiap blok tulisan Hangul tadiri matan babarapa matan 24 abjad (jamo)— 14 abjad mati (konsonan) wan 10 abjad hidup (vokal). Sacara sajarah, abjad Hangul sabujurnya magun baisi 3 konsonan dan 1 buting huruf vokal.
# 18 Juni

**18 Juni** adalah hari ka-169 (hari ka-170 dalam tahun kabisat) dalam almanak Gregorian.

|  |  |  |
| --- | --- | --- |
| << | **Juni** | >> |
| M | S | S | R | K | J | S |
|  | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |  |   |
| **2026** |
# Tahun

Pamandangan ampat musim di dunia: musim sami, musim panas, musim gugur wan musim dingin
**Tahun** atawa **warsa** adalah periode orbit Bumi bagarak dalam orbitnya mangulilingi Matahari. Maraga kamiringan sumbu Bumi, satahun marasani balalunya musim, ditandai lawan parubahan cuaca, jam siang, wan badampak lawan vegetasi wan kasuburan tanah. Di daerah baiklim sadang wan subkutub di sabarataan dunia, ampat musim umumnya diakui: musim sami, musim panas, musim gugur wan musim dingin. Di daerah tropis wan subtropis kadada musim nang jalas; tapi di daerah tropis musiman, musim *hujan* wan *kemarau* tahunan diakui wan dilacak.

Sabuting tahun kalender adalah parkiraan jumlah hari matan periode orbit Bumi sabagai dihitung dalam almanak tatantu. Almanak Gregorian, atau modern, manyajiakan tahun almanak gasan jadi baik tahun biasa (365 hari) atawa tahun kabisat (366 hari), kaya jua kalender Julian. Gasan almanak Gregorian panjang rata-rata tahun almanak (tahun rata-rata) di seluruh siklus lompatan langkap 400 tahun adalah 365,2425 hari. Standar ISO ISO 80000-3, Annex C, mendukung simbol "a" (untuk bahasa Latin *annus*) gasan mawakili satahun baik 365 atawa 366 hari. Dalam bahasa Inggris, singkatan "y" dan "yr" umum dipakai.

Dalam bidang astronomi, tahun Julian adalah satuan waktu; nang diartiakan sabagai 365,25 hari (7004864000000000000♠86.400 detik (satuan dasar SI)), lawan total pasnya 7007315576000000000♠31.557.600 detik dalam satu tahun astronomi Julian.

Kata "tahun" dipakai jua gasan waktu nang takait, tatapi kada identik lawan tahun almanak atawa astronomi, nang kaya tahun musiman, tahun fiskal, tahun akademik, dll. Kaya itu jua, "tahun" kawa bararti periode orbit planet mana haja: pariannya, tahun Mars atawa tahun Venus adalah contoh dari waktu nang diparluakan planet gasan satu transit orbit lengkap. Istilah ngini jua kawa dipakai dalam referensi gasan periode atawa siklus panjang, kaya *Great Year*.

## Itihi jua

* 2026: tahun wayah ini
* Daptar tahun
* Almanak

## Referensi

### Catatan

## Bacaan lebih lanjut

* Fraser, Julius Thomas (1987). *Time, the Familiar Stranger* (edisi ke-illustrated). Amherst: University of Massachusetts Press. ISBN 0-87023-576-1. OCLC 15790499.
* Whitrow, Gerald James (2003). *What is Time?*. Oxford: Oxford University Press. ISBN 0-19-860781-4. OCLC 265440481.

## Pranala luar

* Images of years

Citakan:Wiktionary

Citakan:Sistem Kalender
# Bumi

Bumi dari luar angkasa
**Bumi** (simbol: ) adalah palanit ka-tiga dari dalapan palanit dalam Tata Surya. Diparkiraakan umur bumi mancapai 4,6 miliar tahun. Jarak Bumi lawan Matahari adalah 149.6 juta kilumitir atawa 1 AU (Inggris: Astronomical Unit). Bumi baisi lapisan udara(atmuspir) wan midan mahnit nang disambat (magnituspir) nang malindungi parmukaan Bumi dari angin surya, sinar ultrapiulit wan radiasi dari luar angkasa. Lapisan udara ninih manyalimputi Bumi inggat katinggian sakitar 700 kilumitir. Lapisan udara ninih dibagi manjadi Trupuspir, Stratuspir, Misuspir, Tirmuspir wan Iksuspir.

Lapisan ujun, satinggi 50 kilimitir, andakannya di lapisan stratuspir wan misuspir nang malindungi Bumi dari sinar ultraungu. Parbidaan suhu parmukaan Bumi adalah antara -70 °C sampai 55 °C targantung intang iklim satampat. Sahari dibagi jadi 24 jam wan satahun di Bumi sama lawan 365,2425 hari. Bumi baisi massa sabarat 59.760 miliar tun, lawan luas parmukaan 510 juta kilumitir parsagi. Barat janis Bumi (sakitar 5.500 kilugram par mitir kubik) digunaakan sabagai unit parbandingan barat janis palanit lain, lawan barat janis Bumi dipatuk sabagai 1.

Bumi
Bumi baisi diamitir sapanjang 12.756 kilumitir. Gravitasi Bumi diukur sabagai 10 N kg-1 dijadiakan unit ukuran gravitasi palanit lain. Bumi baisi sabuting satelit alami nang dingarani Bulan. 70,8% parmukaan Bumi tadiri tadi banyu. Udara Bumi tadiri dari 78% nitrugin, 21% uksigin wan 1% uap banyu, karbundiuksida wan gas lain.

Bumi diparkiraakan tasusun atas inti dalam Bumi nang tardiri dari wasi nikel baku satabal 1.370 kilumitir lawan suhu 4.500 °C, disalimputi pula ulih inti luar nang basipat cair satabal 2.100 kilumitir, imbahnya disalimputi pulang ulih mantil silika satabal 2.800 kilumitir mambantuk 83% isi Bumi wan ayungannya sakali disalimputi ulih karak bumi satabal kurang labih 85 kilumitir.

Karak telor tatipis di dasar laut yaitu sakitar 5 kilumitir. Karak bumi tarbagi manjadi babarapa bagian wan jua bagarak malalui pargarakan tiktunik limping (tiuri Continental Drift) nang mahasilakan gampa Bumi.

Gunung Everest
Titik tatinggi di parmukaan Bumi adalah gunung Everest satinggi 8.848 mitir wan titik tadalam adalah palung Mariana di Samudra Pasipik nang kadalamannya 10.924 mitir. Danau tadalam adalah danau Baikal nang bakadalaman 1.637 mitir, sadangkan danau paling ganal adalah Laut Kaspia nang luasnya saganal 394.299 km2.
# Sanayan

**Sanayan** atawa **Senin** adalah hari kadua dalam satu minggu. Kata Sanayan atawa **Isnain** dibibit matan basa Arab nang baarti dua.

Ngaran lain lagi gasan hari ini adalah Soma, nang dibibit matan basa Sansekerta dan baarti bulan, mahirip lawan pangartian dalam basa-basa di Eropa.

Hari Sanayan adalah hari pamulaan masuk bagawi di sajumlah nagara di dunia. Sanayan jua merupakan hari pamulaan dalam minggu menurut ISO 8601. Makanya am manjadikan jumlah maksimum minggu dalam satahun adalah 54 minggu.
# Salasa

**Salasa** adalah hari katalu dalam satu minggu. Kata Salasa dibibit matan basa Arab nang baarti talu.

Ngaran lain lagi gasan hari ini adalah **Anggara**, nang dibibit matan basa Sansekerta wan baarti planet Mars, mahirip lawan pangartian dalam basa-basa di Eropa.
# Arba

**Arba** atawa **Rabu** adalah hari kaampat dalam satu minggu. Kata arba dibibit matan basa Arap nang baarti ampat.

Ngaran lain lagi gasan hari ngini adalah Buddha-Vara, nang maambil kata dasar Buddha matan basa Sanskerta wan baarti palanit Merkurius, mahirip lawan pamahaman dalam basa-basa di Irupa.
# Kemés

**Kemés** (BK) atawa **Kamis** adalah hari kalima dalam satu minggu. Kata kamis dibibit matan basa Arab nang artinya lima.

Ngaran lain lagi gasan hari ngini adalah Wrehaspati, Wrespati atawa Respati nang dijuhut matan basa Sansekerta wan baarti planet Yupiter, mahirip lawan pangartian dalam basa-basa di Irupa.
# Jumahat

**Jumahat** adalah hari kaanam dalam satu pakan. Kata Jumahat dibibit matan Bahasa Arab, *Jumu'ah* nang baarti rami.

Ngaran lain gasan hari Jumahat adalah Sukra, nang dibibit matan basa Sansekerta nang baarti planit Venus, mahirip lawan pangartian dalam basa-basa di Eropa.

Pada hari Jumahat umat Muslim basambahyang di masigit manggawi sambahyang Jumahat.
# Saptu

**Saptu** adalah hari ka pitu dalam satu pakan. Kata "saptu" babibit matan basa Ibrani, *sabbat* (שבת) nang artinya "sidin ranai".

Ngaran lain gasan hari Saptu adalah Saniscara, nang babibit dari basa Sansekerta dan berarti planet Saturnus, mirip lawan pangartian dalam babarapa basa-basa di Eropa.

Salain ngitu ada pulang kata dalam basa Jawa, yaitu Tumpek. Di Bali Tumpek adalah hari Saptu Kliwon.

Hari Saptu adalah hari ba'istirahat wan hari sambahyangnya umat Yahudi.
# Ahad

**Ahad** atawa **Minggu** adalah hari pamulaan dalam asa minggu manurut standar almanak ISO 8601. Kata "Ahad" dibibit matan bahasa Arab, *Ahad* nang baarti asa.

Ngaran lain hari Ahad adalah *Minggu* nang artinya "Hari Tuhan" dalam bahasa Portugis. Ngaran lain lagi gasan hari ini adalah Aditya, Raditya, Redite atawa Dite nang dibibit matan bahasa Sanskerta wan artinya matahari, mirip lawan pangartian dalam bahasa-bahasa di Eropa.

Hari Ahad adalah sabuting hari parai. Gasan umat Kerestén, hari ini marupakan hari gasan istirahat wan ba'ibadah.